section_heading: Sedmi dan - subota 23. rujna 1944.
paragraph_text: Nakon što su Nijemci shvatili što Poljaci pokušavaju prema Oosterbeeku, u ostatku dana su pokušavali presjeći britanski mostobran na sjevernoj strani Rajne tako da mu uskrati pristup rijeci. Ipak, na kraju dana Britanci su uspješno odbili njihove napade pa su obje strane pretrpjele velike gubitke. Poljaci su također napadnuti na svojim položajima na južnoj strani rijeke no nekoliko tenkova XXX. korpusa uspjelo je stići do njih, te su pomogli Poljacima u odbijanju njemačkog napada. Do njih su također stigli kanadski brodovi i inženjerija koji su do kraja dana uspjeli u oosterbekski džep na sjevernoj strani Rajne prebaciti još 150 Poljaka.